El president de l'Institut de Crèdit Oficial, Manuel Illueca, impartirà una conferència aquest divendres a Gandia
01 abril 2025

## El president de l'Institut de Crèdit Oficial, Manuel Illueca, impartirà una conferència aquest divendres a Gandia01 abril 2025Última actualització: 01 abril 2025

![](../gestion/img/43b61250b16ad8016bbf279aef830e370e57890fde94069bcbaa23ff822fe457.png)  
  

**Manuel Illueca**, president de l'**Institut de Crèdit Oficial (ICO)**, visitarà Gandia el pròxim divendres, 4 d'abril, per a participar a l’Urbalab a partir de les 12.30 hores en la **conferència “Instruments de Finançament per al desenvolupament empresarial”**.

Prèviament, a les 11.30 hores, Illueca serà rebut a l'Ajuntament per l’alcalde de Gandia, **José Manuel Prieto**; el regidor d'Hisenda, Patrimoni, Inversions i Grans Projectes, **Salvador Gregori**; l'edil de Promoció Econòmica, **Elena Moncho**; així com els portaveus dels grups municipals.

A continuació, el president de l'ICO signarà en el Llibre d'Honor de la Ciutat i acudirà a l'Urbalab, on, junt amb l’alcalde, abordarà les possibilitats de finançament que pot oferir l'ICO per al creixement i desenvolupament de les empreses i el teixit productiu.

A l’acte, obert a la ciutadania, han confirmat la seua assistència un ampli grup d’empresaris i representants empresarials de diversos àmbits de Gandia i la Safor.

  
Sobre Manuel Illueca

Manuel Illueca és llicenciat en Ciències Econòmiques i Empresarials per la Universitat de València i doctor en Administració i Direcció d'Empreses per la Universitat Jaume I de Castelló.  
Des de setembre de 2023 ocupava la direcció general de Findango Finance. Prèviament, va ser director de l'Institut Valencià de Finances de la Generalitat Valenciana (2015-2023) i president de la Societat de Garantia Recíproca de la Comunitat Valenciana (2016-2023).  
Durant la seua trajectòria professional ha sigut professor titular d'Economia Financera i Comptabilitat a la Universitat Jaume I de Castelló (especialització: anàlisi d'estats financers, economia bancària i productes financers derivats) i investigador associat de l'Institut Valencià d'Investigacions Econòmiques.  
Ha publicat articles d’investigació en revistes especialitzades, tant nacionals com internacionals.  
Fins al seu nomenament, ocupava el càrrec de director general de Riscos i Control Financer en l’ICO, on ha participat en el disseny i posada en marxa de les principals línies de préstecs del Pla de Recuperació que gestiona l’Institut de Crèdit Oficial, així com en l'elaboració del pressupost plurianual de la institució per a 2025-2028.

  

[Twittear](https://twitter.com/share)